Elasticità

An fìsica, l'elasticità a l'é la propietà ch'a l'ha n'oget ëd cangé soa forma e dimension sota l'assion ëd fòrse opòste e d'artrové soa configurassion originaria cand che le fòrse a son gavà.
Cost artorn a la situassion inissial a l'é scasi përfet për vàire tipo ëd materiaj, sempe che le fòrse ëd distorsion a sio nen tròp grande.
Si le fòrse ëd distorsion a son tròp grande, ël còrp a torna nen dël tut a soa configurassion inissial cand che le fòrse a son gavà, ma as deforma ëd fasson permanenta.
As dis antlora che la deformassion a l'ha sorpassà ël lìmit elàstich.

Ij materiaj pr'ij quaj ël lìmit elàstich a l'é motobin bass a son ciamà materiaj inelàstich o plàstich.
Për contra, l'assel a l'é un material motobin elàstich: a torna davzin a soe dimension inissiaj ëdcò apress avèj soportà dle fòrse pitòst grande.
Da costa mira, la goma a l'é nen motobin elàstica.

Categorìa:Fìsica